Hovorme o jedle

Denná téma: Mäso, hydina, ryby, vajcia a strukoviny

Vyučujúca: PaedDr. Denisa Benedikovičová
Cieľ, zameranie aktivity: 
- Poznať význam mäsa, hydiny, rýb, vajec a strukovín pre zdravie človeka. 
· Vedieť správne zaradiť mäso, hydinu, ryby, vajcia a strukoviny do jedálneho lístka.
· Vedieť pripraviť jednoduché chutné a zdravé jedlo.

· Viesť žiakov ku kultúre stravovania.
Vyučovací predmet: Triednická hodina (9. ročník) – Zdravý životný štýl, 
Tvorba životného prostredia (5. ročník) – Strukoviny
Pomôcky: strukoviny (hrach, fazuľa, šošovica, cícer), škrupinky z vajíčok na dekoráciu, rôzne konzervy rýb, obrázky domácich zvierat, suroviny potrebné na výrobu nátierok (maslo, syr, vajíčka, tuniak, detská šunka, pečivo a zelenina na ozdobenie), kvety na dekoráciu
Príprava: Pred realizáciou boli žiaci oboznámení s obsahom dennej témy. Navrhli realizáciu a rozdelili si jednotlivé úlohy. Každý žiak priniesol potrebné pomôcky na realizáciu aktivít.
Postup/ realizácia: Pred realizáciou aktivít žiaci 9. ročníka pripravili vo vestibule školy výstavu, ktorá bola zameraná na prezentáciu strukovín, rýb a mäsa. Zástupcami strukovín boli hrach, rôznofarebná fazuľa, šošovica, cícer. Výstavu dopĺňali rybie a mäsové konzervy. Vajíčka a kvety vhodne spestrili celú výstavku. 
Žiačky 9. ročníka pripravili projekt zameraný na rozdelenie mäsa a jeho využitie. 
Zo strukovín bol vytvorený obrázok s nápisom 9. ročník. 
Mladší žiaci si mohli pozrieť panel s obrázkami domácich zvierat. 
Vo štvrtok si žiaci 9. ročníka pripravili pre všetkých žiakov školy a vyučujúcich ochutnávku troch druhov nátierok (šunková, vajíčková a z tuniaka), ktorú vhodne doplnili zdravou zeleninou. Pri príprave ochutnávky pomáhali žiačky 5. ročníka.
Hodina

V úvodnej časti hodiny si žiaci pripravili potrebné kuchynské náradie, nože, taniere a podnosy.

Staršie žiačky pod dozorom učiteľky nakrájali prinesené pečivo, ktoré spoločne so žiačkami 5. ročníka natreli pripravenými nátierkami. Ďalšia skupina žiakov umyla a nakrájala zeleninu (farebnú papriku a cibuľku), ktorou jedlo v závere ozdobili.

Pripravené pečivo s nátierkami a ozdobené zeleninou ponúkali v každej triede našej školy a nezabudli ani na vyučujúcich.

V závere nasledovalo upratanie kuchynky spojené s rozhovorom o zdravom stravovaní, ale aj o príprave jednoduchých zdravých jedál.

Zhrnutie: Žiaci počas realizácie aktivít spoznali význam správneho zaradenia mäsa, rýb, vajec a strukovín do každodenného života. Prostredníctvom jednoduchých nátierok žiaci ochutnali rôzne zdravé potraviny. Žiaci materskej školy mali možnosť na výstave obrázkov domácich zvierat vidieť, z ktorých zvierat aké mäso pochádza. Do aktivít sa zapojilo 21 žiakov 9. ročníka a 10 žiačok 5. ročníka. Pri realizácii aktivít bola využívaná najmä skupinová práca a rozvoj tvorivosti žiakov.
___________________________________________________________________________

Príspevok 6. ročník HUV

Učiteľ: Mgr. Krátký Pavol

Denná téma  - mäso, ryby, vajcia, strukoviny 

1. Cieľ, zameranie aktivity – 

· naučiť žiakov spievať a dramatizovať  detskú pieseň na danú tému pod názvom „ O jedle“ od skupiny Spievankovo.

· formou dramatizácie a piesňou naučiť starších žiakov odovzdať vedomosti a informácie o dôležitosti pestrej stravy našim najmenším spolužiakom – škôlkarom.

2. Vyučovací predmet – Hudobná výchova

· 6. ročník, spev s hudobným sprievodom, hra na jednoduché hudobné nástroje.

3. Pomôcky 

· gitara, Orffove  hud. nástroje, masky – žirafa, kuchári, rekvizity – mrkva, jablko, varecha...

4. Príprava

· naučiť sa text , melódiu poprípade akordy piesne – O jedle -  odkaz na internet: http://www.purpulo.sk/fun/pesnicky/11730/spievankovo-o-jedle-detska-piesen/
5. Postup/ Realizácia

1. hodina

· motivácia-  informovať žiakov o tom, ako jednoducho a hravo dokážu byť hercami a učiteľmi zároveň, že formou zábavnej detskej piesne a jednoduchej dramatizácie podajú škôlkarom nové informácie o zdravej výžive.

· učenie samotnej piesne – počúvanie ( z vyššie  uvedeného linku)

                                          -  rozospievanie (krátke cviky na rozospievanie)

                                          - rozdelenie textu, nácvik piesne po častiach 

                                          - pieseň spievaná bez hud. sprievodu

                                           - pieseň spievaná v sprievode hudobného nástroja  - gitara.

                                           - pridávanie rytmických nástrojov 

                                           - fixácia piesne.

               -    Keď sme sa už pieseň naučili, pridávame dramatické prvky podľa textu piesne.

              -     Výroba kostýmov – práca na doma.

             2. hodina – Návšteva škôlkarov v Materskej škole, v ktorej máme i školskú kuchyňu a jedáleň. - - Žiaci 6. ročníka nielenže zabavili a poučili našich škôlkarov a pani učiteľky, ale roztancovali i pani kuchárky, ktoré nám i škôlkarom vysvetlili, aká je pestrá strava dôležitá. Najmenším spolužiakom rozdali omalovánky pyramídy zdravia. Naši šiestaci po vystúpení v MŠ išli tiež pozrieť a urobiť radosť prvákom.

       6.    Zhrnutie

              -    Žiaci sa naučili o dôležitosti pestrej stravy a hlavne to , že treba posúvať vedomosti o tom ďalej. Zapamätali si melódiu i text k tejto téme výstižnej piesne, ktorú si môžu spievať i naďalej so svojimi mladšími spolužiakmi. Žiaci boli poučení  o tom, aká je dôležitosť pestrej stravy, ktorú dostávajú i v jedálni a takúto stravu by mali konzumovať i doma so svojimi rodičmi.  

      7.    Prílohy

             - text piesne a odkaz na pieseň

Príloha č.1

O jedle – Spievankovo
  C                               F                  C                  G                    
Keď nám začnú muzikanti v brušku vyhrávať,

 C                    F                  G

zakričíme všetci spolu – máme veľký hlad.

C                        F               C              G

Ovocie a zeleninu máme najradšej.

C                F                   G

Plné telo vitamínov – zas nám bude hej.

R:

F                         C                   G                    C

Zjeme všetko hami hami, zvládneme to už aj sami,

zjeme všetko hami ham – dobrú chuť želajte nám.

Spýtajte sa žirafy, prečo je tak vysoká,

celá rastie do krásy z mrkvičky aj z jablka.

Naša teta kuchárka, tá nám super varí – 

mäsko s ryžou, polievku – porastú nám svaly.

R:

Zjeme všetko hami hami, zvládneme to už aj sami,

zjeme všetko hami ham – dobrú chuť želajte nám.

http://www.purpulo.sk/fun/pesnicky/11730/spievankovo-o-jedle-detska-piesen/
ANJ 4.  ročník
Učiteľ: Mgr. Krátký Pavol

Denná téma  - mäso, ryby, vajcia, strukoviny 

1. Cieľ, zameranie aktivity – 

· naučiť žiakov stravovať sa zdravo

· pripraviť si jednoduchú  pestrú stravu

· naučiť  ku kultúre anglického stravovania v rámci hodiny ANJ a rozšíriť slovnú zásobu ANJ

· naučiť ich pracovať podľa pravidiel a disciplíne

· viesť žiakov k hygiene  a kultúre stravovania 

2. Vyučovací predmet – Anglický jazyk
4. ročník, príprava jedla – „Ham and eggs with a salad“, 

3. Pomôcky 

· náš triedny recept v angličtine, kuchynka, anglický slovník, cd – prehrávač 

4. Príprava
· priniesť si ingrediencie podľa receptu – každý žiak dostal pokyny v anglickom jazyku čo má priniesť

· prichystať kuchyňu - na pečenie a stolovanie (veľkým plusom na našej škole je vynovená kuchyňa vďaka Vášmu projektu z minulého roku)

5. Postup/ Realizácia

Hodina

· motivácia -  zahrajme sa na anglických kuchárov, v rámci anglického počúvania sme si pozreli recept na interaktívnej tabuli v angličtine + rýchla rozcvička s interaktívnym cvičením (príloha FOOD)
(link: https://www.youtube.com/watch?v=gTpqutgqKQ4)

· príprava surovín a zeleniny podľa pripraveného receptu (v angličtine) a za spevu anglickej piesne o zdravej strave – link: https://www.youtube.com/watch?v=9nyW8ZIACKs
· pečenie vajíčok so šunkou (učiteľ) + komunikácia a postup – všetko v angličtine, žiaci medzi tým chystali zeleninu na šalát a – skupinové vyučovanie, jedna skupina vyhľadávala v slovníku nové slovíčka, druhá chystala zeleninu, tretia zapisovala postup pečenia, štvrtá chystala stolovanie a popri tom sme spievali a komunikovali v anglickom jazyku o zdravej a pestrej strave

· stolovanie – kultúrne stravovanie, udržiavanie disciplíny a slušného správania (frázy –dobrú chuť, ďakujem, nech sa páči...)

· Fixácia - upratovanie, umývanie riadov, práca za spevu už naučených anglických piesní, opakovanie slovíčok a fráz týkajúcich sa danej témy

· Reflexia – Ako sa Vám páčila hodina? Čo ste sa naučili nové? Ako ste sa cítili? ... Žiaci ohodnotili hodinu veľmi pozitívne a dozvedeli sa veľa o pestrej strave a navyše si zapamätali veľa slovíčok a fráz, ktoré majú lepšie zafixované ako z klasickej hodiny – čo som overil i na teste.

6. Zhrnutie

Do dennej témy - Mäso, hydina, ryby, vajcia a strukoviny – sme sa zapojili so štvrtákmi  preto, pretože sme akurát preberali na hodinách ANJ tému – Food a v rámci tejto témy robíme i vlastný celoročný projekt „Healthy food“ . Žiaci sami navrhli, aby sme využili našu kuchyňu a niečo si uvarili. Využili sme projektové vyučovanie, skupinovú prácu a komunikáciu v jazyku. Všetci si zapísali recept v anglickom jazyku do slovníkov, čím si rozšírili slovnú zásobu.

7. Prílohy:

foto v prezentácii, vyššie uvedené linky na web. stránky
